અરજદાર જ્યારે પોતાની ખેતીની જમીનનું બિનખેતી કૃત્ય કરવા ઈચ્છતો હોય ત્યારે સંબંધિત કલેક્ટરશ્રીને અરજી કરે તે સમયે કલેક્ટરશ્રીએ આવી બિનખેતીની પરવાનગી આપતા સમયે માત્ર જમીનના ટાઈટલ્સ, જમીન સંપાદન હેઠળ છે કે કેમ, શહેરી જમીન ટોચ મર્યાદા હેઠળ સંપ્રાપ્ત થયેલ છે કે કેમ, ખેત જમીન ટોચ મર્યાદાના બંધનો લાગુ પડે છે કેમ, સદરહુ જમીનના માલિકીપણા હેઠળ કે અન્ય બાબતે કોઈ દાવા-વિવાદ પડતર છે કે કેમ, સરકારી લેણું બાકી છે કે કેમ, કાર્યપાલક ઈજનેરશ્રી (મા. મ. ) કનેથી તેવી જમીન રસ્તા, રેખા, નિયંત્રણ નિયમોનો કોઈ ભંગ થાય છે કે કેમ, સવાલવાળી જમીન નવી શરતની ગણોતધારાની કે અન્ય કાયદા મુજબ પ્રતિબંધિત સત્તા પ્રકારની છે કે કેમ, તેની ચકાસણી કરે છે.